Diari Oficial de la Generalitat Valenciana


Sumari del DOGV 4665, del 08-01-2004 (2004/35)

Modificació puntual de la disposició transitòria quinta del Pla General d'Ordenació Urbana, en execució de la sentència nº 803/97, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/35


Organisme emissor
:   Ajuntament de Benicàssim

Tipus de document
:   Anunci

Modificació puntual de la disposició transitòria quinta del Pla General d'Ordenació Urbana, en execució de la sentència nº 803/97, del Tribunal Superior de Justícia de la Comunitat Valenciana. [2004/X35]
  
El Ple de l'Ajuntament de Benicàssim, en la sessió extraordinària del dia 27 de novembre de 2003, va adoptar, entre altres, l'acord de modificació puntual de la disposició transitòria quinta del PGOU, en execució de sentència recaiguda en recurs 803/97, del Tribunal Superior de Justícia de la Comunitat Valenciana.
  
L'acord en la seua part dispositiva diu:
  
Primer. Executar la sentència número 938, de 16 de juny de 2000, del Tribunal Superior de Justícia de la Comunitat Valenciana, anul·lant l'últim incís del paràgraf segon de la Disposició Transitòria Cinquena de les Normes Urbanístiques del PGOU, i en concret allò referit a la normativa del Pla General anterior; per tant, on diu:
  
?DT Cinquena. Els edificis que a l'entrada en vigor del present pla estiguen sense finalitzar, però amb llicències concedides en base a l'anterior Pla General, disposen d'un termini límit de 5 anys des de l'aprovació definitiva d'aquest Pla General per al seu acabament.
  
Les possibles llicències de modificacions de projecte o noves llicències que puguen atorgar-se no poden incrementar més d'un 15% el nombre d'habitatges previst en l'expedient que originalment va obtenir llicència d'obres. En aquest sentit és possible acumular o reduir lliurement el nombre màxim d'habitatges assenyalat, en una o diverses de les edificacions o blocs que puguen projectar-se (nous o reformats) com a resultat d'una modificació de la llicència original o bé una nova llicència, amb la possibilitat d'alterar qualsevol aspecte del projecte original (inclús l'emplaçament dins de la mateixa parcel·la), sempre que s'ajuste a l'esmentada normativa del Pla General anterior.
  
Després que haja transcorregut el termini de 5 anys ja citat s'entén caducada la llicència i cal adaptar-se la construcció a les determinacions d'aquest Pla General. No obstant això, aquelles edificacions que, complint les condicions abans citades, tinguen conclosa l'estructura portant dins del termini límit fixat, es consideren a tots els efectes, amb el mateix règim urbanístic i de cessions que el corresponent Pla General anterior, aprovat definitivament el 24 d'octubre de 1984, fins a la seua finalització, que en qualsevol cas no pot excedir en un any el citat termini. A partir d'aquest moment es troben subjectes al règim de fora d'Ordenació Diferit DT 3a. (Modificació Puntual núm. 7)
  
S'exceptuen d'aquestes regles aquells casos en què no existisca compatibilitat entre qualificacions de l'anterior i del present Pla General, per ser la nova qualificació d'ús dotacional, supòsit aquest en què no hi cap cap tipus de pròrroga i s'entén fora d'ordenació l'edificació que, si escau, existira?;
  
Ha de dir:
  
?DT Cinquena. Els edificis que a l'entrada en vigor del present pla estiguen sense finalitzar, però amb llicències concedides en base a l'anterior Pla General, disposen d'un termini límit de 5 anys des de l'aprovació definitiva d'aquest Pla General per al seu acabament.
  
Les possibles llicències de modificacions de projecte o noves llicències que puguen atorgar-se no poden incrementar més d'un 15% el nombre d'habitatges previst en l'expedient que originalment va obtenir llicència d'obres.
  
Després que haja transcorregut el termini de 5 anys ja citat s'entén caducada la llicència i ha d'adaptar-se la construcció a les determinacions d'aquest Pla General. No obstant això, aquelles edificacions que, complint les condicions abans citades, tinguen conclosa l'estructura portant dins del termini límit fixat, es consideren a tots els efectes, amb el mateix règim urbanístic i de cessions que el corresponent Pla General anterior, aprovat definitivament el 24 d'octubre de 1984, fins a la seua finalització, que en qualsevol cas no pot excedir en un any el citat termini. A partir d'aquest moment es troben subjectes al règim de fora d'Ordenació Diferit DT 3r. (Modificació Puntual núm. 7)
  
S'exceptuen d'aquestes regles aquells casos en què no existisca compatibilitat entre qualificacions de l'anterior i del present Pla General, per ser la nova qualificació d'ús dotacional, supòsit aquest en què no hi escau cap tipus de pròrroga i s'entén fora d'ordenació l'edificació que, si escau, existira?.
  
Cosa que es publica d'acord amb allò establert en l'article 59 de la Llei 6/94, de 15 de novembre, Reguladora de l'Activitat Urbanística, per a l'entrada en vigor i executivitat i perquè en prengueu coneixement.